ซัมซุง เฉือน หัวเว่ย กวาดยอดขายสมาร์ทโฟน 5G
ซัมซุง แซง หัวเว่ย แบบเฉียดฉิว ครองตลาดสมาร์ทโฟน 5G ทั่วโลก ในไตรมาสแรก 2563 รวมกันแล้วทิ้งห่างเหนือคู่แข่งอย่างวีโว่ เสี่ยวหมี่ และออปโป้สำนักข่าว The Korea Herald รายงานถึงสถานการณ์ตลาดสมาร์ทโฟนว่า ในไตรมาสแรกปี 2563 ที่ผ่านมา ซัมซุง มียอดขายสมาร์ทโฟน 5G ทั่วโลก 8.3 ล้านเครื่อง คิดเป็นส่วนแบ่งตลาด 34.1% ของตลาดรองลงมาคือ หัวเว่ย ซึ่งตามมาติดๆ ด้วยยอดขาย 8 ล้านเครื่อง ได้ส่วนแบ่งตลาดไป 33.2% ส่วนแบรนด์ที่ได้รองลงมา คือ วีโว่ มียอดขาย 2.9 ล้านเครื่อง เสี่ยวหมี่ 2.5 ล้านเครื่อง และออปโป้ 1.2 ล้านเครื่องซัมซุงและหัวเว่ย ถือเป็นคู่แข่งโดยตรงมาตลอดในตลาด 5G โดยปีที่แล้ว หัวเว่ยมียอดขาย 6.9 ล้านเครื่อง ชนะซัมซุงที่มียอดขาย 6.7 ล้านเครื่อง5 อันดับยอดขายตลาดรวมสมาร์ทโฟนสำหรับภาพรวมยอดขายสมาร์ทโฟนทุกรุ่นทั่วโลก ก่อนหน้านี้บริษัทวิจัยไอดีซีได้ออกมาเปิดเผยว่า ในไตรมาสที่ 1 ปี 2563 ซัมซุง มียอดขายสูงสุดเป็นอันดับ 1 จำนวน 58.3 ล้านเครื่อง ด้วยส่วนแบ่งการตลาด 21.1%หากพิจารณาเฉพาะส่วนแบ่งตลาด ซัมซุง ทำได้สูงกว่าช่วงเดียวกันของปีที่แล้ว ที่มีส่วนแบ่งตลาด 18.9% แต่ในด้านจำนวนเครื่องน้อยกว่าไตรมาสแรกปี 2562 ที่มียอดขาย 71.9 ล้านเครื่อง เพราะในปีนี้เกือบทุกธุรกิจต่างได้รับผลกระทบจากโควิด-19สำหรับอันดับ 2 ไตรมาสแรกปี 2563 แน่นอนว่าเป็นหัวเว่ย ทำยอดขายได้ 49 ล้านเครื่อง ส่วนแบ่งตลาด 17.8% น้อยกว่าไตรมาสแรกปี 2562 ที่มียอดขาย 59.1 ล้านเครื่อง ส่วนแบ่งตลาด 18.9%อันดับ 3 คือ ไอโฟน มียอดขาย 36.7 ล้านเครื่อง ส่วนแบ่งตลาด 13.3% ใกล้เคียงปี 2562 ไตรมาสแรกที่มียอดขาย 36.8 ล้านเครื่อง ส่วนแบ่งตลาด 11.8%อันดับ 4 คือ เสี่ยวหมี่ มียอดขายไตรมาสแรกปีนี้ 29.5 ล้านเครื่อง ด้วยส่วนแบ่งตลาด 10.7% ขณะที่ปีที่แล้ว มียอดขาย 27.8 ล้านเครื่อง ส่วนแบ่งตลาด 8.9%อันดับ 5 คือ วีโว่ มียอดขายไตรมาสแรกปี 2563 จำนวน 24.8 ล้านเครื่อง ส่วนแบ่งตลาด 9% สูงกว่าช่วงเดียวกันของปีที่แล้วเล็กน้อย ที่มียอดขาย 23.2 ล้านเครื่อง ส่วนแบ่งตลาด 7.4%สำหรับภาพรวมยอดขายสมาร์ทโฟนทั่วโลก รวมทุกแบรนด์ลดลง โดยไตรมาสแรกปีนี้มียอดขาย 275.8 ล้านเครื่อง ลดลง 11.7% จากไตรมาสแรกปี 2562 ที่มียอดขาย 312.3 ล้านเครื่อง.
ซัมซุง แซง หัวเว่ย แบบเฉียดฉิว ครองตลาดสมาร์ทโฟน 5G ทั่วโลก ในไตรมาสแรก 2563 รวมกันแล้วทิ้งห่างเหนือคู่แข่งอย่างวีโว่ เสี่ยวหมี่ และออปโป้ 
ซัมซุง,หัวเว่ย,สมาร์ทโฟน,ออปโป้,วีโว่,เสี่ยวหมี่,5G